nahid-hub/BLUGE-bengali-wikipedia-section-title-prediction huggingface dataset:
১৯৬৩ সালের ২২ মার্চ দ্য বিটল্‌স এর প্রথম স্টুডিও অ্যালবাম প্লিজ প্লিজ মি মুক্তি পায়। ১৯৬২ সালের জনপ্রিয় একক গানগুলোর পাশাপাশি নতুন কিছু গানসহ মোট ১৪টি গান এ অ্যালবামে স্থান পায়। এ অ্যালবামটি ইংল্যান্ডের সঙ্গীতের শীর্ষতালিকায় প্রথম স্থান দখল করে। ফলে দলটি বিপুল জনপ্রিয়তা অর্জন করে। তারা নিজেদের একটি লোগোও তৈরি করে ফেলে।

দ্য বিটল্‌স এর দ্বিতীয় স্টুডিও অ্যালবাম উইদ দ্য বিটল্‌স মুক্তি পায় ২২ নভেম্বর ১৯৬৩ সালে। এ অ্যালবামটির রেকর্ডিং চলেছে একই বছরের ১৮ জুলাই থেকে ২৩ অক্টোবর পর্যন্ত। এতে জর্জ হ্যারিসনের প্রথম কম্পোজিশান করা গানটি রয়েছে। 
১৯৬৪ সালের ফেব্রুয়ারি মাসে দলটি ইংল্যান্ড ত্যাগ করে আন্তর্জাতিক পরিসরে কনসার্ট করার জন্য। তারা যুক্তরাষ্ট্রের এক টিভি অনুষ্ঠানে সঙ্গীত পরিবেশন করে । ৭৩ লক্ষ দর্শক— সে দেশের ৪০% মানুষ এ অনুষ্ঠান দেখেন। এর ফলে তাদের আন্তর্জাতিক খ্যাতি আরও বেড়ে যায়। জন লেনন পরিচিত ছিলেন "সুদর্শন বিটল" হিসেবে, পল ম্যাককার্টনি "মিষ্টি বিটল", জর্জ হ্যারিসন "শান্ত বিটল", ও রিঙ্গো স্টার "রসাত্নক বিটল" হিসেবে পরিচিত ছিলেন। এ হার্ড ডে’স নাইট ১৯৬৪ সালে মুক্তি পায়। এতে ব্যান্ডটি তাদের রক অ্যান্ড রোল ধারা অব্যাহত রাখে। এটি প্রকৃতপক্ষে বিটল্‌সের সদস্যদের অভিনীত কয়েকদিন আগের মুক্তি পাওয়া একই শিরোনামের একটি হাস্যরসাত্নক চলচিত্রের গানের অ্যালবাম। চলচিত্রটি আন্তর্জাতিক ভাবে প্রচন্ড জনপ্রিয় হয়। এ গানের অ্যালবামের রেকর্ডিং-এ জর্জ হ্যারিসন ব্যবহার করেন ১২ তারের রিকেনবেকার গীটারটি। একই বছরের একেবারে শেষভাগে, বড়দিনের আগে বিটল্‌স ফর সেল মুক্তি পায়। তারা সর্বমোট ১২ টি স্টুডিও অ্যালবাম প্রকাশ করে। তাদের সর্বশেষ অ্যালবাম 'লেট ইট বি' ১৯৭০ সালের মে মাসে মুক্তি পায়। ১৯৬০ দশক পুরটুকুই দ্য বিটল্‌স বিশ্ব সঙ্গীতজগতে রাজত্ব করেছে। 
সঠিক অনুচ্ছেদ শিরোনাম কোনটি?
titleA. নামকরণ
titleB. ভাঙ্গন
titleC. আন্তর্জাতিক খ্যাতি
titleD. ১৯৫৭–৬২: গঠন, হামবুর্গ এবং যুক্তরাজ্য জনপ্রিয়তা
উত্তর: titleC
২০০৬ সালের আগস্ট মাসে সবরমতি সর্ব্বোচ জলপ্রবাহ ছিল ২৬০,০০০ থেকে ৩,১০,০০০ ঘন ফুট/সেকেন্ড (৮,৮০০ মিটার / সেকেন্ড) এর মধ্যে ছিল, যা শত শত বস্তি ভাসিয়ে বন্যা সৃষ্টি করেছিল। গুজরাট রাজ্য সেচ বিভাগ ১৯৭৩ সালে ধারই বাঁধের নির্মাণের পূর্বে ৫৫০,০০০ কিউ ফুট /সে (১৬,০০০ মিটার / সেকেন্ড) উচ্চ বিদ্যালয়ে পরিমাপ করে। তাই ৪৭০,০০০ কিউ ফুট / সেকেন্ড (১৩,০০০ মিটার / সেকেন্ড) এর কম ক্ষমতার জন্য প্রকল্পের সমালোচনা করা হয়। নদীর জলের জন্য নর্মদা খালের উপর নির্ভর করতে হয়, ফলে নদীটির বার্ষিক অবস্থা সম্পর্কেও উদ্বেগ রয়েছে।

নদীর তীরে ১০,০০০ টিরও বেশি ঘর বাস্তুচ্যুত ও পুনর্বাসনের বিষয় নিয়ে প্রকল্পটি বেশ কয়েকবার বিলম্বিত হয়েছে। কর্মীদের পক্ষ থেকে আবেদন করার পর, গুজরাট হাইকোর্ট প্রকল্পে হস্তক্ষেপ করেন এবং সঠিক পরিকল্পনা বাস্তবায়ন না হওয়া পর্যন্ত বস্তি ধ্বংস না করার জন্য আদেশ দেন। পুনর্বাসন এবং পুনর্বাসনের পরে সম্পন্ন এবং বিলম্বের জন্য কর্মীদের সমালোচনা সম্মুখীন হয়েছে।


সঠিক অনুচ্ছেদ শিরোনাম কোনটি?
titleA. ভূ-উপাত্ত
titleB. রাস্তা
titleC. ইতিহাস
titleD. সমালোচনা ও বিতর্ক
উত্তর: titleD
এই বিভাগে পরবর্তী ৭ বছরের আন্তর্জাতিক এবং ইংরেজদের ঘরোয়া ক্রিকেটের সময়সূচী উল্লেখ থাকে। বিষয়সূচীতে অস্বাভাবিক, অনাকাঙ্খিত এবং দৃষ্টিগোচরীভূত বিষয়াদি রয়েছে। তন্মধ্যে - সাম্প্রতিক সময়ে ঘটে যাওয়া হট এয়ার বেলুনের জন্য খেলা বন্ধ; নগ্ন নৃত্য করার জন্য ক্রিকেটার গ্রেফতার; প্যারাস্যুটের সাহায্যে ফাইন লেগে অবতরণ; সারারাত মাঠে আম্পায়ারকে আটকিয়ে রাখা অন্যতম।

সঠিক অনুচ্ছেদ শিরোনাম কোনটি?
titleA. রেকর্ডস্
titleB. পুরস্কার
titleC. বর্ষপঞ্জী
titleD. শিল্প-সংস্কৃতিতে
উত্তর: titleC
কামরুল ইসলাম ১৯৬৭ সালে কুষ্টিয়া জেলা পরিষদের সহকারী প্রকৌশলী হিসেবে তার কর্মজীবন শুরু করেন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি ৩০ এপ্রিল যুদ্ধে যোগদান করেন। মুক্তিযুদ্ধের সময় প্রকৌশলী হিসেবে তিনি মুক্তি বাহিনীকে সহায়তা প্রদানে বিভিন্ন রাস্তা ও সেতুর নকশা প্রণয়ন করে যুদ্ধের অপারেশনে সক্রিয়ভাবে অংশগ্রহণ করেন। ১৯৭৭ থেকে ১৯৮৫ সাল পর্যন্ত তিনি প্রথমে পল্লী কর্মসূচির উপ-প্রধান প্রকৌশলী এবং পরে স্থানীয় সরকার, পল্লী উন্নয়ন ও সমবায় মন্ত্রনালয়ের আওতায় নগর নির্মাণ কর্মসূচির তত্ত্বাবধায়ক প্রকৌশলী হিসেবে কাজ করেন। ১৯৯২ সাল পর্যন্ত স্থানীয় সরকার প্রকৌশলী ব্যুরোতে প্রকৌশল উপদেষ্টা হিসেবে কাজ করার পর তিনি প্রতিষ্ঠানটির কাঠামোগত সংস্কার সাধন করে স্থানীয় সরকার প্রকৌশলী অধিদপ্তর প্রতিষ্ঠা করেন এবং এর প্রধান প্রকৌশলী হিসেবে নিয়োগ পান। ১৯৯৯ সাল পর্যন্ত তিনি এর প্রধান ছিলেন।

১৯৯৯ থেকে ২০০০ পর্যন্ত তিনি বাংলাদেশ বিদ্যুৎ উন্নয়ন বোর্ডের চেয়ারম্যান, ২০০০ সালে যমুনা সেতু ডিভিশন ও যোগাযোগ মন্ত্রণালয়ের সচিব, ২০০০ থেকে ২০০১ পর্যন্ত গৃহায়ন ও গণপূর্ত মন্ত্রনালয়ের সচিব, ২০০১ সালে প্রধানমন্ত্রীর কার্যালয়ের অধীন বেসরকারীকরণ কমিশনের চেয়ারম্যান এবং ২০০২ থেকে ২০০৪ সাল পর্যন্ত ঢাকা পরিবহন সমন্বয় কর্তৃপক্ষের নির্বাহী পরিচালক হিসেবে কর্মরত ছিলেন।

তিনি ২০০৩ থেকে ২০০৪ মেয়াদে গ্লোবাল ওয়াটার পার্টনারশিপ-দক্ষিণ এশিয়া অঞ্চলের চেয়ায়পার্সন ছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সম্মাননা
titleC. ব্যক্তিগত জীবন
titleD. কর্মজীবন
উত্তর: titleD
প্রথম পাঁচ বছরে এর সাফল্য সত্ত্বেও, অনেকগুলো স্পষ্ট কারণেই ইসলামীকরণ কর্মসূচিটি ভেঙে পড়ে, এবং আবারও অর্থনৈতিক স্থবিরতা শুরু হয় যা দেশের সম্পদসমূহ গ্রাস করে, পাশাপাশি নতুন অর্থনৈতিক ব্যবস্থায় অনেক প্রযুক্তিগত ও বৈজ্ঞানিক সমস্যা দেখা দেয় যে সামরিক সরকার এবং জিয়া- উল হক নিজেই সমাধান করতে সক্ষম হননি। প্রধানমন্ত্রী মোহাম্মদ খান জুনেজো এর নতুন নির্বাচিত কিন্তু টেক্নোক্রেট সরকার শরিয়া বিলের নতুন এবং আরও কঠোর সংস্করণটি পাস করতে অস্বীকৃতি জানায়। জিয়া হঠাৎ করেই ১৯৯৮ সালের ২৯ শে মে এ সরকারকে বাতিল করে দেন এবং পরদিন বিলীন সংসদকে , দুর্নীতি, আইনশৃঙ্খলার অবনতি,অর্থনীতির অব্যবস্থাপনা ও ইসলামীকরণের ধীরগতির জন্য অভিযুক্ত করে।

সঠিক অনুচ্ছেদ শিরোনাম কোনটি?
titleA. ইতিহাস এবং পটভূমি
titleB. নীতি ও অসুবিধাসমূহ
titleC. অন্যান্য বিষয়
titleD. রিবা নিষিদ্ধ করণ, ইসলামী ব্যাংকিং এর প্রস্তুতি
উত্তর: titleB
পার্কটি রাজধানী ঢাকার অদূরে সাভার উপজেলাধীন আশুলিয়া থানার জামগড়া এলাকায় ঢাকা-আশুলিয়া মহাসড়কের পাশে অবস্থিত। এই সম্পত্তি ঢাকা জেলা কর্তৃক পরিচালিত আশুলিয়া ও সাভারের শহরগুলির অন্তর্ভুক্ত। ফ্যান্টাসি কিংডম পৌঁছানোর জন্য বর্তমানে অনেক সড়ক রয়েছে। ঢাকা থেকে সাভার যাওয়ার পথেই পড়ে বাংলাদেশের সর্বপ্রথম থিম পার্ক ফ্যান্টাসি কিংডম।

সঠিক অনুচ্ছেদ শিরোনাম কোনটি?
titleA. ওয়াটার কিংডম
titleB. এক্স-ট্রিম রেসিং গো-কার্ট
titleC. মূল আকর্ষণ
titleD. অবস্থান
উত্তর: titleD
১৯২১ সালের আগস্ট মাসে মোপলারা আবার বিদ্রোহী হয় ও স্বাধীন খেলাফত রাজ্য স্থাপন করে। ব্রিটিশ সরকার মালাবারে সৈন্য, ছোটবড়ো ট্যাংক, কামান, বোমা, কয়েকটি যুদ্ধজাহাজ পাঠায়। প্রথমদিকে কয়েকজন অত্যাচারী জমিদার মহাজন জনরোষে প্রাণ হারায়। ব্রিটিশ সরকার একে সাম্প্রদায়িক রূপ দেওয়ার চেষ্টা করে ও কিয়দংশে সফল হয়। দেশের বুদ্ধিজীবী মহলের বৃহৎ অংশ মোপলাদের ওপর ভয়াবহ অত্যাচার প্রসংগে নীরব থাকেন। বিদ্রোহীরা একমাস যুদ্ধ চালালেও, সরকার মোপলা এলাকাসমূহের উপর আকাশ থেকে বোমা রণতরী ও কামান থেকে নির্বিচারে গোলাবর্ষন করে প্রায় দশ হাজার সাধারণ মানুষ হত্যা করে, তাদের বাড়ীঘর, দোকান পাট ও ক্ষেতখামার ধ্বংসস্তূপে পরিণত করে। ধরপাকড়, পৈশাচিক অত্যাচার ও নির্যাতনের ফলে বিদ্রোহ ব্যার্থ হয়। প্রায় একশো মোপলা প্রজাকে গ্রেফতার করে একটি মালগাড়ীতে বোঝাই করা হয় এবং দরজা বন্ধ করে তাদেরকে কালিকট প্রেরণ করার সময় হয় ষাটজনের মৃত্যু হয়।

সঠিক অনুচ্ছেদ শিরোনাম কোনটি?
titleA. আরো দেখুন
titleB. শেষ বিদ্রোহ
titleC. বিদ্রোহের প্রকৃতি
titleD. মোপলা জাতীর ইতিহাস
উত্তর: titleB
এই পর্বতমালার ভূতাত্ত্বিক গঠন পূর্ব অ্যান্টার্কটিকা থেকে ভিন্ন ও নবীন। প্রিক্যাম্ব্রিয়ান যুগের শেষের দিকে ষাট কোটি বছর আগে এই অঞ্চলে প্রায় দশ কিলোমিটার পুরু পাললিক শিলার স্তর অবক্ষেপিত হয় যার বেশিরভাগ অংশ কাদাপাথর এবং গ্রেওয়াক নামক বেলেপাথর দিয়ে তৈরী। এর পর এখানে প্রবল অগ্ন্যুৎপাতের ফলে পুরু লাভার স্তরে সব কিছু ঢাকা পড়ে যায়। তারপর পাথরগুলি প্রচন্ড ভাবে বলিত হয়ে বর্তমান ট্রান্স-অ্যান্টার্কটিক পর্বতমালার সমান্তরালে এক ভঙ্গিল পর্বতমালার সৃষ্টি হয়।

প্যালিওজোয়িক যুগের শুরুতে এই অঞ্চলের পাথরগুলি ক্ষয়ে যায় ও ভূপৃষ্ঠ অবনমিত হয়ে এক সমুদ্রের সৃষ্টি হয়, যার গভীর প্রদেশে চার কিলোমিটার পুরু চুনাপাথরের স্তর অবক্ষেপিত হয় এবং এর অগভীর অঞ্চলে চুনের সঙ্গে কিছু বালি ও কাদা অবক্ষেপিত হয়। এই শিলাসমষ্টিকে রস কমপ্লেক্স বলা হয়। এর পাথরগুলি ক্রমে বলিত হয়ে প্রায় পঁয়তাল্লিশ কোটি বছর আগে এক ভঙ্গিল পর্বতমালার সৃষ্টি করে। এই ঘটনাকে রস অরোজেনি বলা হয়।

প্রায় চল্লিশ কোটি বছর আগে রস রস অরোজেনিতে সৃষ্ট ট্রান্স-অ্যান্টার্কটিক পর্বতমালা সম্পূরণভাবে ক্ষয়ে যায় ও আবার পলিস্তর আবক্ষেপণ শুরু হয়। প্রায় তিরিশ কোটি বছর আগে হিমযুগের আবির্ভাবে এই অঞ্চলে হিমবাহ সৃষ্টি হয়ে সমস্ত অঞ্চল বরফে ঢাকা পড়ে যায়। সেনোজোয়িক যুগে সমগ্র অঞ্চলটি উত্থিত হয়ে বর্তমান ট্রান্স-অ্যান্টার্কটিক পর্বতমালার সৃষ্টি করেছে।

সঠিক অনুচ্ছেদ শিরোনাম কোনটি?
titleA. গণ্ডোয়ানার সঙ্গে সম্পর্ক
titleB. পশ্চিম অ্যান্টার্কটিকার ভূতাত্ত্বিক ইতিহাস
titleC. পূর্ব অ্যান্টার্কটিকার ভূতাত্ত্বিক ইতিহাস
titleD. ট্রান্স-অ্যান্টার্কটিক পর্বতমালার ভূতাত্ত্বিক ইতিহাস
উত্তর: titleD
গুগল বছরের ভিত্তিতে মেজর আপডেট বা প্রধান হালনাগাদগুলো দেয়, যা ওভার দ্য এয়ার বা ওটিএ-র মাধ্যমে ইন্সটল করা যায়। বর্তমানের সর্বশেষ সংস্করণ হল কিউ ১০। এর পূর্বের সংস্করণগুলো ছিল পাই ৯.০, ওরিও ৮.০ ও ন্যুগাট ৭.০।

গুগল নিজস্ব নেক্সাস ও পিক্সেল ফোন ছাড়া অন্যান্য প্রস্তুতকারকের যন্ত্রে এপলের আইওএসের তূলনায় অ্যানড্রয়েড হালনাগাদ দেরিতে আসার বদনাম রয়েছে, যার পেছনে অন্যতম কারণ এর হার্ডওয়্যারের বৈচিত্র। প্রস্তুতকারকরা মাঝেমধ্যে নতুন যন্ত্রকে গুরুত্ব দেন এবং পুরোনো যন্ত্রে হালনাগাদ দিতে চান না, এর পেছনে যদিও ব্যবসায়িক স্বার্থও কাজ করে। তবে নকিয়া, সনি, মোটরলাসহ কিছু প্রস্তুতকারক অত্যন্ত দ্রুত এবং অনেক পুরোনো ডিভাইসেও হালনাগাদ প্রদান করার অঙ্গিকার দিয়ে থাকে। যেক্ষেত্রে আবার স্যামসাং, শাওমি, হুয়াওয়ে, এইচটিসিসহ অনেক প্রস্তুতকারককে অনাগ্রহী দেখা যায়।

২০১২ সাল থেকে অ্যানড্রয়েড অপারেটিং সিস্টেমের নির্দিষ্ট অংশ, বিশেষত এর কোর অ্যাপ্লিকেশনগুলো এমনভাবে পরিবর্তন করে যাতে তা অপারেটিং সিস্টেমে পরিবর্তন না এনেও গুগল প্লে সার্ভিসের মাধ্যমে স্বাধীনভাবে হালনাগাদ করা যায়। ২০১৬ সালে বুমবার্গ রিপোর্ট করে যে গুগল অ্যানড্রয়েডকে আরও হালনাগাদ রাখার জন্যে গবেষণা করছে, নিরাপত্তা হালনাগাদ ত্বরিতান্বিত ও আগের তূলনায় কম ফোনে টেস্টিং এর মাধ্যমে। ২০১৭ সালে অ্যানড্রয়েড ৮.০ ওরিও ঘোষণার মাধ্যমে গুগল প্রজেক্ট ট্রেবলের সাথে পরিচয় করিয়ে দেয়। প্রজেক্ট ট্রেবল অ্যানড্রয়েড অপারেটিং সিস্টেম ফ্রেমওয়ার্কে একটি মেজর পরিবর্তন আনে যা প্রস্তুতকারকদের জন্যে নতুন হালনাগাদকে আরও কম ব্যয়ে ও দ্রুত প্রদানের সুবিধা দেয়।

সঠিক অনুচ্ছেদ শিরোনাম কোনটি?
titleA. হালনাগাদ সূচি
titleB. নিরাপত্তা ও গোপনীয়তা
titleC. অ্যাপ্লিকেশনের বেআইনি প্রকাশ
titleD. সংস্করণের ব্যবহার
উত্তর: titleA
কারাকোরাম ও পিরপাঞ্জাল পর্বতমালার মধ্যবর্তী কাশ্মীর উপত্যকায় বুরজাহোম গ্রামে এই প্রত্নক্ষেত্রটি আবিষ্কৃত হয়েছে। গ্রামটি নাসিম-শালিমার রোডের ধারে শ্রীনগর থেকে দূরে অবস্থিত। সমুদ্রপৃষ্ঠ থেকে এই প্রত্নক্ষেত্রটির উচ্চতা । ভারতের যে কটি নব্যপ্রস্তরযুগীয় প্রত্নক্ষেত্র খননকার্যের মাধ্যমে আবিষ্কৃত হয়েছে, তার মধ্যে বুরজাহোম প্রত্নক্ষেত্রটিই ভারতের সর্বাধিক উত্তরে অবস্থিত। এই প্রত্নক্ষেত্রটি একটি প্রাচীন প্লেইস্টোসিন হ্রদশয্যার উপর ঝিলম নদীর প্লাবন সমভূমির একটি উচ্চ ধাপে অবস্থিত। এই অঞ্চলের মৃত্তিকা কারেওয়া প্রকৃতির। ডাল হ্রদ বুরজাহোম থেকে দূরে অবস্থিত। এখান থেকে ডাল হ্রদের একটি বড়ো অংশ দৃশ্যমান হয়। কাশ্মীরি ভাষায় ‘বুরজাহোম’ কথাটির অর্থ ভূর্জ নামে একপ্রকার গাছ। এই গাছ হিমালয়ের উচ্চতায় জন্মায়। বুরজাহোম প্রত্নক্ষেত্রের প্রাচীন জনবসতির আবাসস্থলগুলির ছাদ এই গাছ দিয়ে তৈরি হত। এর থেকেই বোঝা যায়, প্রাগৈতিহাসিক নব্যপ্রস্তরযুগেও এই গাছের অস্তিত্ব ছিল।

সঠিক অনুচ্ছেদ শিরোনাম কোনটি?
titleA. চতুর্থ পর্যায়
titleB. তৃতীয় পর্যায়
titleC. সংরক্ষণ
titleD. অবস্থান
উত্তর: titleD
এমিলিয়া ইসাবেলা ইউফেমিয়া রোজ ক্লার্ক ১৯৮৬ সালের ২৩ অক্টোবর লন্ডনে জন্মগ্রহণ করেন এবং বার্কশায়ারে বেড়ে ওঠেন। তার পিতা একটি মঞ্চদলের শব্দ প্রকৌশলী। তার মাতা জেনিফার "জেনি" ক্লার্ক দ্য অ্যানিমা ফাউন্ডেশনের মহাপরিচালক। তার বড় একজন ভাই আছে। অভিনয়ের প্রতি তার আগ্রহ জন্মায় শৈশবে সঙ্গীতধর্মী "শো বোট" মঞ্চনাটক দেখার পর। তার পিতা এই মঞ্চের শব্দ প্রকৌশলের দায়িত্বে ছিলেন। তিনি রাই সেন্ট অ্যান্টনি স্কুলে পড়াশুনা করেন এবং পরে সেন্ট এডওয়ার্ডস স্কুল থেকে ২০০৫ সালে মাধ্যমিক পাস করেন। তিনি ড্রামা সেন্টার লন্ডনে অধ্যয়ন করেন এবং ২০০৯ সালে স্নাতক সম্মান অর্জন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক কর্মজীবন
titleC. পুরস্কার ও সম্মাননা
titleD. প্রারম্ভিক জীবন
উত্তর: titleD
রাজশাহী অঞ্চলের বিয়েতে থাকে পিঠার জয়জয়কার। বিয়ের কথাবার্তা ঠিক হওয়ার পর আঞ্চলিক গীতের তালে তালে বর-কনেকে স্ব স্ব বাড়িতে মিষ্টিমুখ করানো হয়, এই অনুষ্ঠানকে বলা হয় "থুবড়া"। সাধারণত ক্ষীর ও আন্ধাষা (তেলে ভাজা রাজশাহীর ঐতিহ্যবাহী মিষ্টি পিঠাবিশেষ) তৈরি করা হয়। এই মিষ্টি সাধারণত পাড়া-প্রতিবেশীর বাড়ি থেকে তৈরি করে পাঠানো হয় বর-কনের বাড়িতে।

সঠিক অনুচ্ছেদ শিরোনাম কোনটি?
titleA. সাঁওতাল
titleB. রাজশাহী অঞ্চলের বিয়ে
titleC. অলংকার
titleD. বাংলাদেশের বিয়ের বিভিন্ন অনুষ্ঠান
উত্তর: titleB
সোমালিয়া স্বাধীনতা অর্জনের দু'বছর আগে ১৯৫৮ সালে কাস্টমস অফিসার হিসাবে হুসেন তার পেশাগত জীবন শুরু করেছিলেন। তিনি ইন্টারপোল লিয়াজোন অফিসার ছিলেন এবং অবশেষে দীর্ঘদিনের রাষ্ট্রপতি সিয়াড বারের সাবেক শাসনামলে পরিকল্পনা ও প্রশিক্ষণের দায়িত্বে থাকা দেশের প্রধান পুলিশ কর্মকর্তা পদে কাজ করেন। 

সোমালিয়া জাতীয় বিশ্ববিদ্যালয় এবং রোমের ফিসিকাল ল স্কুলটিতে আইন বিষয়ে পড়াশোনা শেষ করার পর, হুসেইন অ্যাটর্নি জেনারেল হন, ১৯৯১ সাল পর্যন্ত তিনি সোমালি গৃহযুদ্ধ শুরু হওয়ার পরে এ পদে অধিষ্ঠিত ছিলেন। পরবর্তীকালে তিনি সোমালি রেড ক্রিসেন্ট সোসাইটির (এসআরসিএস) সেক্রেটারি জেনারেল হিসাবে দায়িত্ব পালন করেছিলেন। 

সঠিক অনুচ্ছেদ শিরোনাম কোনটি?
titleA. মৃত্যু
titleB. শান্তিরক্ষী এবং দাফতরিক সমস্যা
titleC. প্রধানমন্ত্রী
titleD. প্রাথমিক জীবন
উত্তর: titleD
১৯৯০ এর দশকের প্রথম দিকে প্রধান চরিত্রে অভিনয় করলেও শেষের দিকে পার্শ্বচরিত্রে অভিনয় শুরু করেন। প্রধান চরিত্রে মতিন রহমান পরিচালিত "অন্ধ বিশ্বাস" (১৯৯২), মালেক আফসারী পরিচালিত "ক্ষমা" মোহাম্মদ মনোয়ার হোসেন পরিচালিত "লহ্মীর সংসার" (১৯৯২), কামাল আহমেদ পরিচালিত "অবুঝ সন্তান" (১৯৯৩), শহীদুল ইসলাম খোকন পরিচালিত "ঘাতক" (১৯৯৪) ও মাসুদ পারভেজ পরিচালিত "ঘরের শত্রু" চলচ্চিত্রে অভিনয় করেন। তার পার্শ্বচরিত্রে অভিনীত চলচ্চিত্রের মধ্যে "স্নেহ" (১৯৯৪), "কন্যাদান" (১৯৯৫), "সত্যের মৃত্যু নাই" (১৯৯৬), "স্বামী কেন আসামী" (১৯৯৭) উল্লেখযোগ্য। ১৯৯৭ সালে তিনি হঠাৎ করেই অভিনয়ের ইতি ঠানেন। তার অভিনীত সর্বশেষ চলচ্চিত্র আজিজুর রহমান পরিচালিত "ঘরে ঘরে যুদ্ধ" ১৯৯৭ সালে মুক্তি পায়। এরপর তিনি মার্কিন যুক্তরাষ্ট্রের নিউ জার্সিতে তার পরিবারের কাছে চলে যান এবং স্থায়ীভাবে বসবাস শুরু করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ১৯৯২-১৯৯৭: অভিনয়ের ইতি
titleC. চলচ্চিত্র জীবন
titleD. ১৯৬২ -১৯৬৯: অভিনয়ের প্রারম্ভ
উত্তর: titleB
খুংরিকাশির উপসর্গে "খকখক শব্দ" কাশি, স্ট্রিডর(শ্বাসপ্রশ্বাস নেওয়ার সময় সাধারণত এই সুতীক্ষ্ণ শব্দ হয়), কর্কশভাব, এবং শ্বাসকষ্ট থাকতে পারে, সাধারণত রাত্রে এর আরো অবনতি হয়৷ বলা হয় যে এই "খকখক" কাশি প্রায়ই সীল বা সী লায়নএর ডাকের মত শোনায়৷ কান্নাকাটি করলে এই শোঁ শোঁ শব্দ আরো বেড়ে যেতে পারে, কেননা শোঁ শোঁ শব্দের অর্থ শ্বাসনালী সঙ্কীর্ণ হয়ে পড়েছে৷ খুংরিকাশির আরো অবনতি হলে এই শোঁ শোঁ শব্দ কমে যেতে পারে৷ 

অন্যান্য উপসর্গের মধ্যে রয়েছে জ্বর, করাইজা (সাধারণ সর্দির মত উপসর্গ), এবং বুকের হাড় পাঁজরা দেখা যায়৷ মুখ দিয়ে লালা পড়া বা অসুস্থ চেহারা দেখে অন্যান্য চিকিৎগত অবস্থার ইঙ্গিত পাওয়া যায়৷ 

সঠিক অনুচ্ছেদ শিরোনাম কোনটি?
titleA. ভাইরাসঘটিত
titleB. লক্ষণ ও উপসর্গ
titleC. আরোগ্যের সম্ভাবনা
titleD. এপিনেফ্রিন
উত্তর: titleB
দেবালয়টির নাম মদন কামদেব যদিও এখানে মদন কামদেবের উপাসনা করা হয় না। দরাচলে এটি ভগবান শিব-এরই উপাসনাস্থল। কিছুজনের মতে শিবের ক্রোধাগ্নিত ভষ্ম হওয়া কামদেব এখানে পূর্বের রূপ ফিরে পান এবং পত্নী রতিদেবীর সাথে মিলিত হয়েছিলেন বলেই এই নাম হয়। কিন্তু এই মত তেমন বিশ্বাসযোগ্য নয়। সম্ভবতঃ মন্দিরের গায়ে খোদিত এবং চারপাশে বিক্ষিপ্ত হয়ে থাকা শৃঙ্গাররত ভঙ্গিমার ভাস্কর্যসমূহের জন্য জনমানসে হিন্দুর প্রেম এবং যৌনতার দেবতা মদন কামদেবের নামে স্থান পায়। 
সঠিক অনুচ্ছেদ শিরোনাম কোনটি?
titleA. উপাসনা
titleB. নামকরণের বৈশিষ্ট্য
titleC. ইতিহাস
titleD. স্থাপত্য এবং ভাস্কর্য
উত্তর: titleB
প্রধান ব্র্যান্ডগুলো সাধারনত ভাল সেবা ও সহায়তা দিয়ে থাকে যার মধ্যে থাকে সব ধরনের কাগজপত্রাদি এবং ল্যাপটপের প্রয়োজনীয় ড্রাইভার। ড্রাইভারগুলো ইন্টারনেটে ডাউনলোডের জন্যে দেয়া থাকে ফলে ল্যাপটপের বিশেষ মডেলের উৎপাদন বন্ধ হলেও তার জন্য ড্রাইভারগুলো পাওয়া যায়। সেবা, সমর্থন, সহায়তা এবং ব্র্যান্ড ইমেজের কারণে প্রধান ল্যাপটপ প্রস্তুতকারকদের ল্যাপটপের দাম অন্যান্যগুলোর তুলনায় বেশি হয়।

কিছু ব্র্যান্ড বিশেষ শ্রেনীর ল্যাপটপের দিকে মনোযোগ দিচ্ছে যেমন এলিয়েনওয়ার গেমিং ল্যাপটপে, এইচপি উচ্চ ক্ষমতা সম্পন্ন এনভি ল্যাপটপে। এছাড়া নেটবুকের মধ্যে রয়েছে ইইই পিসি এবং ছোটদের ল্যাপটপ ওএলপিসি তো রয়েছেই।

অনেক ব্র্যান্ড এখন তাদের ল্যাপটপের প্রস্তুত এবং নকশা করে না। কিছু ছোট সংখ্যক "আসল নকশা প্রস্তুতকারকরা" (ওডিএম) নতুন নকশার ল্যাপটপ তৈরি করে এবং ব্র্যান্ডগুলো সেগুলোর থেকে পছন্দ মত বেছে নেয়। ২০০৬ সালে সারা বিশ্বে ৭ টি প্রধান ওডিএম প্রতি ১০টি ল্যাপটপের ৭টিই তারা তৈরী করেছে, সবচেয়ে বড় পরিমানে কোয়ান্টা কম্পিউটার যা পুরো বাজারের
৩০%। তাই প্রায়শই ব্রান্ডের ল্যাপটপগুলোর পাশাপাশি ওডিএমের কম দামি সস্তাগুলোতে একই রকম দেখতে কম্পিউটার মডেল দেখা যায়।

সঠিক অনুচ্ছেদ শিরোনাম কোনটি?
titleA. উরু
titleB. বিক্রয়
titleC. সনাতন ল্যাপটপ
titleD. প্রধান ব্র্যান্ড ও প্রস্তুতকারকরা
উত্তর: titleD
উলুগ বেগ মাদ্রাসা () তিমুরি রাজবংশের সময় তৈরী হয়। ১৫শ শতাব্দীতে এই মাদ্রাসা মুসলিম প্রাচ্যের অন্যতম শ্রেষ্ঠ বিদ্যাপীঠ ছিল। পারস্যের কবি, পন্ডিত, সুফি জামি এখানে পড়াশোনা করেছেন। উলুগ বেগ স্বয়ং এই মাদ্রাসায় শিক্ষকতা করেছেন। উলুগ বেগের সরকারের সময় এই মাদ্রাসায় ধর্মীয় বিষয় ছাড়াও অন্যান্য বিষয়ে শিক্ষাদান করা হত।

সঠিক অনুচ্ছেদ শিরোনাম কোনটি?
titleA. মাদ্রাসা
titleB. শের-দুর মাদ্রাসা (১৬১৯-১৬৩৬)
titleC. অন্যান্য স্থাপনা
titleD. উলুগ বেগ মাদ্রাসা (১৪১৭-১৪২০)
উত্তর: titleD
সমগ্র খেলোয়াড়ী জীবনে তিনি পাঁচটি টেস্ট সেঞ্চুরি করেছেন। দক্ষিণ আফ্রিকার বিপক্ষে অনুষ্ঠিত সিরিজের চূড়ান্ত ও পঞ্চম টেস্টে বিল পন্সফোর্ড অসুস্থ এবং ডোনাল্ড ব্র্যাডম্যানের গোড়ালিতে আঘাতজনিত কারণে শূন্যতা পূরণ করতে অস্ট্রেলিয়া ক্রিকেট দলের পক্ষে তার টেস্ট অভিষেক হয়। এই টেস্টে লরি ন্যাশের অভিষেকসহ স্পিন বোলার বার্ট আইরনমঙ্গারের অস্ট্রেলীয় দলে পুণরায় অন্তর্ভূক্তি ঘটেছিল। বৃষ্টিস্নাত পীচে ফিঙ্গলটন ৪০ রান তুলেন যা দক্ষিণ আফ্রিকার প্রথম ইনিংসের চেয়েও বেশি ছিল। দক্ষিণ আফ্রিকা মাত্র ৩৬ ও ৪৫ রান তুলতে সক্ষম হয়। খেলাটি ছয় ঘণ্টারও কম সময়ের মধ্যে প্রথমবারের মতো শেষ হয়। ঐ খেলায় তার দল ইনিংস ব্যবধানে জয় পায়। নিজ রাজ্য দলের পক্ষে মাত্র দশ খেলায় অংশগ্রহণের পর তার এ অন্তর্ভুক্তি ঘটে। দ্বিতীয় টেস্টে অন্তর্ভুক্তি ঘটলেও পরবর্তী তিন টেস্টে দ্বাদশ ব্যক্তির মর্যাদা পান তিনি।

বৃষ্টিস্নাত পীচে তিনি দলের দ্বিতীয় সর্বোচ্চ ৪০ রান করেন যাতে দল ইনিংস বিজয় পায়। পরের মৌসুমে বডিলাইন আক্রমণের বিপক্ষে নিজেকে পরিচালিত করে অপরাজিত সেঞ্চুরি করেছিলেন। দ্বিতীয় টেস্টে নিম্নমূখী দলীয় রানে কার্যকর ৮৩ রান তুলেন যাতে সিরিজে অস্ট্রেলিয়া দল একমাত্র জয় পেয়েছিল। পরের টেস্টে অবশ্য জোড়া শূন্য লাভ করেন। ইংল্যান্ডের শীর্ষস্থানীয় বোলারদের সাথে ওয়ার্নারের ইংল্যান্ডের জয়ের কৌশল অবলম্বনে কথোপকথন ফাঁসের বিষয়ে নিজেকে বিতর্কে জড়ান। ঐ সময়ে ফিঙ্গলটনকে এ ফাঁসের সাথে জড়িত থাকাকে ব্যাপকভাবে বিশ্বাস করা হয়। কিন্তু, তিনি এ বিষয়টি অস্বীকার করেন ও ব্র্যাডম্যানের উপর দোষারোপ তুলেন। সময়ের সাথে সাথে ফিঙ্গলটনের দৃষ্টিভঙ্গীই পরবর্তীকালে গ্রহণ করা হয়েছিল।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. প্রারম্ভিক জীবন
titleC. খেলোয়াড়ী জীবন
titleD. খেলার ধরণ
উত্তর: titleC
২০১৭ সালের সেপ্টেম্বর মাসে পরিচালক শ্রী নারায়ণ সিং শাহিদ কপূরকে এক উকিলের চরিত্রে অভিনয়ের জন্য চুক্তিবদ্ধ করান। শাহিদের এই চরিত্রটি উত্তরাখণ্ডের এক স্থানীয় শহরে ত্রুটিযুক্ত বৈদ্যুতিক মিটার ও মাত্রাতিরিক্ত বিলের বিরুদ্ধে মামলা লড়া এক উকিলের চরিত্র। পরে যামী গৌতম শাহিদ কপূর অভিনীত চরিত্রটির বিপক্ষ আইনজীবীর চরিত্রে অভিনয়ের জন্য চুক্তিবদ্ধ হন। ললিতা নৌতিয়াল ওরফে নৌতির চরিত্রে অভিনয়ের জন্য ক্যাটরিনা কাইফ, ইলিয়ানা ডি’ক্রুজ ও সোনাক্ষী সিনহার মতো অভিনেত্রীদের কাছে যাওয়া হয়েছিল। কিন্তু পরে স্থির হয় শ্রদ্ধা কপূর এই চরিত্রটিতে রূপদান করবেন।

সঠিক অনুচ্ছেদ শিরোনাম কোনটি?
titleA. প্রযোজনা
titleB. কলাকুশলী নির্বাচন
titleC. সাউন্ডট্র্যাক
titleD. কাহিনি-সারাংশ
উত্তর: titleB
১৬ ডিসেম্বর বিজয়ের আগের রাতে ১৫ ডিসেম্বর থেকে শ্বাসকষ্ট শুরু হয় তার সন্তান সাগরের। ২০ ডিসেম্বর রাতে মারা যায় সাগর। একাত্তরের জননী গ্রন্থের ২১১ পৃষ্ঠায় রমা চৌধুরী লিখেছেন, “ঘরে আলো জ্বলছিল হ্যারিকেনের। সেই আলোয় সাগরকে দেখে ছটফট করে উঠি। দেখি তার নড়াচড়া নেই, সোজা চিৎ হয়ে শুয়ে আছে সে, নড়চড় নেই। মা ছটফট করে উঠে বিলাপ ধরে কাঁদতে থাকেন, `আঁর ভাই নাই, আঁর ভাই গেইয়্যে গোই” (আমার ভাই নেই, আমার ভাই চলে গেছে)। একই অসুখে আক্রান্ত দ্বিতীয় সন্তানও। ১৯৭২ সালের ১৫ ফেব্রুয়ারি অর্ধউন্মাদিনী রমা চৌধুরী নিজের ছেলে টগরকে ওষুধ খাওয়াতে গিয়ে অসাবধানতাবশত তার শ্বাসরোধ হয়ে যায়। এতে মারা যায় টগর। প্রথম সংসারের পরিসমাপ্তির পরে দ্বিতীয় সংসার বাঁধতে গিয়ে প্রতারণার শিকার হন। দ্বিতীয় সংসারের ছেলে টুনু ১৯৯৮ সালের ১৬ ডিসেম্বর বোয়ালখালীর কানুনগোপাড়ায় সড়ক দুর্ঘটনায় মারা যান।

সঠিক অনুচ্ছেদ শিরোনাম কোনটি?
titleA. সমাধি
titleB. মুক্তিযুদ্ধে নির্যাতনের শিকার
titleC. মৃত্যু
titleD. মুক্তিযুদ্ধ পরবর্তী সংগ্রাম
উত্তর: titleD
নারী ভাষা সৈনিক শরিফা খাতুন ফেনী মহকুমার শশ্মদি ইউনিয়নের জাহানপুর গ্রামে ৬ ডিসেম্বর ১৯৩৬ সালে জন্মগ্রহণ করেন। তার বাবা আসামের রেলওয়েতে চাকরি করতেন। পাঁচ বছর পর্যন্ত তিনি বাবা-মায়ের সঙ্গে আসামেই থাকতেন। বাবা মোহাম্মদ আসলাম এবং মা জেবুন্নেছা চৌধুরাণী যখন দেখলেন বাংলা ভাষায় পড়ার উপযোগী কোনো শিক্ষা প্রতিষ্ঠান আসামে নেই তখন শরীফা খাতুনকে কুমিল্লা তার খালার বাসার পাঠিয়ে দেন। বাবার চাকরির সুবাদে আসামেই থাকা হতো ড. শরিফা খাতুনের। ছোটবেলা কেটেছে আসাম-বেঙ্গল রেলওয়ের কোয়ার্টারে। পরে কুমিল্লায় খালুর বাসায় থেকে শহরের লুৎফুন্নেসা স্কুলে লেখাপড়া শুরু করেন

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. জন্ম ও প্রাথমিক জীবন
titleC. বিশেষ অবদান
titleD. পুরস্কার ও সম্মাননা
উত্তর: titleB
গন্থাগারঃ ১৩ ডিসেম্বর ২০০৪ সালে নব নির্মিত তিন তলা ভবনকে প্রশাসনিক ভবনে রূপান্তরিত করা হয়েছে। নীচতলায় গ্রন্থাগার স্থানান্তরিত হয়েছে। এটি একটি সমৃদ্ধ কলেজ লাইব্রেরী যাতে বই, সাময়িকী সংখ্যা ১১,০০০(এগার হাজার) এর উর্ধ্বে। ছাত্র-ছাত্রীদের বসে বই পড়ার সুব্যবস্থা করা হয়েছে।

কম্পিউটার ল্যাবরেটরীঃ সার্বক্ষনিক ইন্টারনেট সুবিধা সংবলিত একটি অত্যাধুনিক কম্পিউটার ল্যাবরেটরী স্থাপন করা হয়েছে। সম্প্রতি কলেজের জন্য একটি ওয়েবসাইট খোলা হয়েছে।

ছাত্রাবাসঃ প্রতিষ্ঠার পর থেকেই কলেজে দুটি ছাত্রাবাস ছিল। একটির নাম মুসলিম হোস্টেল, অপরটির নাম হিন্দু হোস্টেল। ১৫অক্টোবর ২০১১ তারিখে কলেজ ক্যাম্পাসে নির্মিত একমাত্র ছাত্রীনিবাসটি উদ্বোধন করা হয়।

সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. প্রতিষ্ঠা
titleD. সুযোগ সুবিধা
উত্তর: titleD
ডিসেম্বরের শুরু থেকেই দেশের বিভিন্ন অঞ্চল ক্রমশ শত্রু মুক্ত হতে থাকে। এর সাথে সাথে দেশের আইন-শৃংখলা পরিস্থিতির চরম অবনতি ঘটতে থাকে। তাই সরকার পরিস্থিতির উন্নতি সাধনের জন্য ১০ ডিসেম্বর একটি সিদ্ধান্ত নেন এবং তা বেতারে প্রচার করেন। ১৩ ডিসেম্বর হতে বেতারে পাকিস্তানী বাহিনীকে আত্মসমর্পণ করার জন্য বার বার আহবান জানানো হতে থাকে। পাকিস্তানী বাহিনী ১৬ ডিসেম্বর সকালে আত্মসমর্পণ করার ঘোষণা দেয়। ১৬ ডিসেম্বর বিকাল ৪টা ৩১ মিনিটকে আত্মসমর্পণের সময় হিসাবে নির্ধারণ করা হয়। তখন সরকারের পক্ষ হতে দুটি সিদ্ধান্ত নেয়া হয়।
প্রথমত,আত্মসমর্পণ অনুষ্ঠানে বাংলাদেশের পক্ষে থাকবেন প্রধান সেনাপতি কর্নেল ওসমানী (কিন্তু তিনি তখন প্রধান কার্যালয়ে অনুপস্থিত থাকায় এবং তার সাথে তাৎক্ষনিক যোগাযোগ করা সম্ভব না হওয়ায় তার পরিবর্তে ডেপুটি চিফ অফ স্টাফ গ্রুপ ক্যাপ্টেন এ কে খন্দকারকে বাংলাদেশের পক্ষ হতে প্রতিনিধি হিসাবে পাঠানো হয়)। দ্বিতীয়ত, আত্মসমর্পণের পর যত দ্রুত সম্ভব সরকারের প্রধান কার্যালয় ঢাকায় স্থানান্তর করা। আত্মসমর্পণ অনুষ্ঠানের সমাপ্তির পর সরকারি কর্মকর্তারা ধীরে ধীরে দেশে ফিরতে থাকেন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. স্বরাষ্ট্র, ত্রাণ ও পুনর্বাসন মন্ত্রণালয়
titleC. পেছনের কথা
titleD. বিজয়কালীন ঘটনাক্রম
উত্তর: titleD
১৯৪২ সালের মার্চ মাসে রেঙ্গুন পতনের পর, মিত্রশক্তিরা চৈনিক সেনাবাহিনীর সহায়তায় বার্মার উত্তরের দিকে শক্তিশালী অবস্থান নিতে শুরু করে। অন্যদিকে বার্মার ব্রিটিশ ভারতীয় সেনাবাহিনী ও চীনের সেনাদের পরাস্ত এবং সিঙ্গাপুর দখলে নেওয়ার পর জাপানীরাও সেখান থেকে তাদের সৈন্যদলের অতিরিক্ত দুইটি পদাতিক সেনাবাহিনীর বিভাগ পেয়ে শক্তিশালী অবস্থানে চলে আসে। কিন্তু অন্যদিকে সেই সময় মিত্রশক্তিরা ক্রমবর্ধমান বর্মি বিদ্রোহীদের সম্মুখীন হতে থাকে এবং বার্মার যে জায়গাগুলোতে মিত্রশক্তিরা অবস্থান করছিলো, সেখানকার প্রশাসনিক ব্যবস্থা সম্পূর্ণরূপে ভেঙ্গে পরে। সরবরাহের উৎসসমূহ ধ্বংস হয়ে যাওয়ার পর মিত্রশক্তির সেনাপ্রধানরা বার্মা থেকে তাদের সৈন্যদল সরিয়ে ফেলার সিদ্ধান্ত নেয়।

ক্ষুধার্ত শরণার্থী, পথভ্রষ্ট ও বিশৃংখল অবস্থা, কাঁচা রাস্তা ও সৈন্যদলদের আহত অবস্থাসহ আরো নানা কারণে বর্ষা শুরু হওয়ার আগেই ব্রিটিশ সেনাবাহিনীরা আর যুদ্ধ না করে মণিপুরের রাজধানী ইম্ফলের পথ ধরে বার্মা থেকে ভারতে চলে আসে। ভারতের তৎকালীন বেসামরিক কর্তৃপক্ষগুলোর কাজের ধীর গতির দরুণ তারা সেই সময় চাহিদা মাফিক সৈন্য ও শরণার্থীদের চাহিদায় যথাযথ সাড়া দিতে পারে নি। যার ফলে অনেক সৈন্য এবং শরণার্থীদের সেই সময় বর্ষায় খোলা আকাশের নিচে অস্বাস্থ্যকর পরিবেশে নিজেদের আশ্রয়স্থল খুঁজে নিতে হয়েছিল।

যোগাযোগ ব্যবস্থা বিচ্ছিন্ন হওয়ার কারণে বৃটেনের মিত্র দেশ চীন সেই সময় বৃটেনের যুদ্ধ ছেড়ে পালিয়ে আসার খবর জানতেও পারে নি। যখন অনুধাবন করতে পারলো যে, ব্রিটিশদের সহায়তা ছাড়া জাপানীদের সাথে আর পেরে উঠা যাবে না, ঠিক তখনই জেনারেল চিয়াং কাই-শেক এর অধীনের থাকা কিছু চীনা সৈনিক খুব দ্রুতই এবং বিশৃংখলভাবে যুদ্ধ ছেড়ে ভারতে পালিয়ে আসে। আর ভারতে আসার পর তাদের আমেরিকার সেনাপ্রধান জেনারেল জোসেফ স্টিলওয়েলের অধীনে অধীনস্ত করা হয়। আহত সৈন্যরা আরোগ লাভের পর তাদের আবারো সু-সজ্জিত করা হয় এবং আমেরিকা সেনা প্রশিক্ষকদের দ্বারা প্রশিক্ষণ দেওয়া হয়। কিন্তু কিছু চৈনিক সৈনিকরা নিকটবর্তী বনাঞ্চলের পথ ধরে ইয়ুনান প্রদেশে ফিরে যেতে চেষ্টা করেছিল, যার মধ্যে অর্ধেকই যাত্রাপথে মারা গিয়েছিল।

সঠিক অনুচ্ছেদ শিরোনাম কোনটি?
titleA. চূড়ান্ত অভিযান
titleB. উত্তরের ফ্রন্ট (১৯৪৪-৪৫)
titleC. দক্ষিণ ফ্রন্ট ১৯৪৩/৪৪
titleD. ভারতের দিকে জাপানী সেনাবাহিনীর অগ্রসর
উত্তর: titleD